Natal (matan Bahasa Portugis nang artinya ""kalahiran"") adalah hari raya gasan umat Kerestén. Tunggal tahunan umat Kristiani meraya'akan Natal pada tanggal 25 Désémber gasan memperingati hari kalahiran Yésus Kristus di Baitul Lahmi. Tagal kamungkinan ganal Yésus sabujurannya kada lahir tanggal 25 Disimbir, marganya ada kisah sual buhan gambala nang lagi menggembala'akan satua inguan buhannya. Wayah bulan Disimbir sampay Januari, dairah Timur Tangah justru ma'alami musim dingin, jadi kada masuk akal manggambala'akan satua wayah nitu. Dalam tradisi barat, paringatan Natal gin mangandung aspék non-agamawi jua. Banyak tradisi Natal asalnya matan tradisi pra-Keréstén barat nang diadopsi ka dalam tradisi Kristiani. Bahari tu ada tradisi Romawi, nang maraya'akan dies natalis solis invictus (hari kalahiran diwa matahari nang kada kawa dikalahakan). Hari nitu diraya'akan lawan pésta pora ulih para panyambah Diwa Matahari lawan kakawalan buhannya nang ba'agama Kerestén. Jadi wajar aja lamun wayah ini Natal salalu diraya'akan rami lawan pésta. Salain itu, paringatan Natal dalam tradisi barat (nang wayah naya magin mandunia) ditandai lawan bahurupan hadiah antara kawal wan angguta kulawarga sarta datangnya Santa Claus atawa Sinterklaas.